b'\n_START_ARTICLE_\nPrevzetnost in pristranost\n_START_SECTION_\nVsebina\n_START_PARAGRAPH_\nPrevzetnost pooseblja Darcy, pristranost pa Elizabeth, glavna junaka romana._NEWLINE_Skozi o\xc4\x8di Elizabeth Bennet si ogledamo \xc5\xbeivljenje plemstva na angle\xc5\xa1kem pode\xc5\xbeelju na prelomu iz 18. v 19. stoletje, predvsem polo\xc5\xbeaj \xc5\xbeensk, katerih usoda je bila odvisna od polo\xc5\xbeaja dru\xc5\xbeine in izbire partnerja. Poroka je pomenila vi\xc5\xa1ji status \xc5\xbeenske, kar je prikazano v prizoru, ko se Lydia vrne domov in iz \xc4\x8dastnega sede\xc5\xbea pri mizi izrine \xc5\xa1e neporo\xc4\x8deno najstarej\xc5\xa1o sestro Jane. Najlep\xc5\xa1i in najbolj bistri izmed petih sestra sta prav Jane in Elizabeth, a do sedaj se je vsak snubec hitro umaknil, ko je spoznal dru\xc5\xbeinske razmere. V dru\xc5\xbeini je bilo pet h\xc4\x8dera in vsak, ki bi vzel najstarej\xc5\xa1o, bi tvegal, da bi moral po o\xc4\x8detovi smrti poskrbeti \xc5\xa1e za mater in preostale neporo\xc4\x8dene sestre. O\xc4\x8detovo premo\xc5\xbeenje je bilo namre\xc4\x8d\xc2\xa0\xc2\xbbfidejkomis\xc2\xab, ki ga deduje izklju\xc4\x8dno mo\xc5\xa1ki potomec._NEWLINE_Kljub temu, da tvega rev\xc5\xa1\xc4\x8dino, se Elizabeth odre\xc4\x8de poroki z bratrancem Collinsom, ki bo podedoval posest. Opredeli se za zakon s partnerjem, ki ga bo cenila in spo\xc5\xa1tovala, zato najprej zavrne tudi snubca Darcyja.'